dets fortykkede Inderrand er paafaldende tyk, og det indtager en 
anselig Plads i Forhold til sine Omgivelser, særlig Ezoccipitale 
og Sqvama; hos Balænoptera er det noget sammentrykt, saa at 
dets Underside er noget kjølformet, det har ingen Antydning af 
Længdefure og har mindre tyk Inderrand, og i Forhold til Om- 
givelserne er det kun lille. 
Dens Forskjel fra Balænoptera har sin Grund i, at den staar 
påa et langt oprindeligere Trin. 
I Sammenligning med Forholdene hos Hvalernes Stamformer, 
de oprindeligste Rovdyr, Hyænodontiderne, har Hjernekassen hos 
Balænoptera faaet en næsten vanskabt Form, mere eller mindre 
umiddelbart afhængig af Hvalernes stadige Leven i Vandet. Hjerne- 
kassen er stærkt sammenskudt ved Tryk forfra og bagfra; dens 
Loft er formet af at bære et Tryk ovenfra; paa dens Sider ere 
Underkjæbens Ledskaale voxede frem som mægtige Udbygninger, 
naaende langt ud til Siderne og bagtil; dens Underside er formet 
som Leje for Strubehoved og Svælg og for Luftposer og desuden 
paavirket af Ganens Væxt bagtil; Størrelseforholdet mellem den 
egenlige Hjernekasse og dens Omgivelser er aldeles forandret, 
Sammenføjningen mellem Knoglerne i Hjernekassens Vægge lige- 
ledes; Trommebenet har i høj Grad faaet Vanddyr-Præg. Sine 
Egenskaber har Balænoptera i større eller mindre Grad fælles med 
sine nærmere eller fjernere Slægtninge. 
Forfra er Hjernekassen trykket af Næsegangen og af Ansigtets 
Knogler. — For at faa Næseborene i den Stilling, der for Hav- 
pattedyr er den heldigste for Aandedrættet, den, der medfører 
mindst Ulejlighed, have Hvalerne arbejdet paa ved Næsemusklernes 
Hjelp at trække Næseborene saa meget som muligt op paa Hovedets 
Overside, og i deres Arbejde ere Næsemusklerne blevne understøttede 
af Vandet, der trykker paa Ansigtets Forside, naar Hvalen svømmer 
frem. Hos Balænoptera ere Næseborene komne saa langt op og 
tilbage, at de ere nær ved at ligge paa Linie med Øjnene; Næse- 
benene ere blevne korte, skjønt de dog i Modsætning til Forholdet 
hos mange andre Hvaler have beholdt noget af den oprindelige 
